Γρηγόρης Χρηστίδης

Ο Γρηγόρης Χρηστίδης ήταν μουσικοσυνθέτης, ερμηνευτής, δημοσιογράφος και συγγραφέας. Γεννήθηκε  στην Καβάλα το 1942  από  πρόσφυγες Ίωνες Μικρασιάτες γονείς που ασχολούνταν με τη καπνεργασία.Από  τα  παιδικά  του  χρόνια  είχε  μεγάλη  έφεση και αγάπη στην μουσική.Στα  11  του  χρόνια,ξεκίνησε  παίζοντας μπουζούκι  και τραγουδώντας με  το  συγκρότημα που διεύθυνε ο συνθέτης και μουσικός. Γιάννης Παπαϊωάννου.Από τα 15 χρόνια του έγινε επαγγελματίας μουσικός και τραγουδιστής  συνεργαζόμενος  με ορχήστρες από κορυφαίους μουσικούς .Αποφοίτησε  από  την   Εμπορική  σχολή  το  1961  σπουδάζοντας  ταυτόχρονα  μουσική σε  ιδιωτική  σχολή και  διάφορα  όργανα. Έχει παίξει επαγγελματικά  πιάνο, κλασική και ηλεκτρική κιθάρα, κλασικό και ηλεκτρικό κόντρα μπάσο, ακορντεόν, κλασική και περουβιανή φλογέρα, μπουζούκι, μπαγλαμά, φυσαρμόνικες και κρουστά.Από πολύ νεαρή ηλικία εντάχθηκε δυναμικά στους κοινωνικούς,δημοκρατικούς,προοδευτικούς αγώνες και στο συνδικαλισμό.Οργανώθηκε στη νεολαία της ΕΔΑ, Ενιαία Δημοκρατική Αριστερά.Το στρατιωτικό καθεστώς 1967-1974 τον απέπεμψε για ιδεολογικούς λόγους από συλλόγους και σωματεία όπου είχε ενεργό κοινωνική δράση και του αφαίρεσε  την  άδεια  εργασίας επαγγέλματος. Ασχολήθηκε με τη ραπτική, ξεκινώντας ένα  επάγγελμα στο οποίο  πέτυχε  και διακρίθηκε σύντομα.Σε όλη την πορεία της ζωής του κινήθηκε με γνώμονα τον ιδεαλισμό,τον ουμανισμό,τα ιδεώδη του μαρξισμού.

Το 1990 ξεκίνησε να κάνει δημοσιογραφικές εκπομπές στο ΡΑΔΙΟ ΕΝΑ και πολύ γρήγορα πέρασε στην πρωϊνή τηλεοπτική ζώνη του ΕΝΑ CHANNEL. Εκεί κυριάρχησε για πάνω από 14 χρόνια χωρίς ανταγωνισμό σε τοπικό επίπεδο. Αγάπησε και αγαπήθηκε από το κοινό, όσο κανένας άλλος δημοσιογράφος, κτίζοντας την εικόνα του ασυμβίβαστου δίκαιου μαχητή της ζωής.

Πέθανε στις 30 Νοεμβρίου 2016 από ανακοπή καρδιάς

Πολιτική και κοινωνική δράση
1965-1967 Γενικός  Γραμματέας  του Σωματείου θεωρητικών Μουσικών Ανατολικής  Μακεδονίας Θράκης και Βορείου  Αιγαίου.   
1969-1980 Έφορος Καταφυγίων  Παγγαίου του ΕΟΣ .
1983-1994 μέλος της Διοίκησης  του Δημοτικού Ωδείου Καβάλας
1998 Δημοτικός  Σύμβουλος Δήμου  Καβάλας.
1999 πρόεδρος στη  διοίκηση  του  Δημοτικού  Ωδείου Καβάλας και την διοίκηση  του 3ου ΚΑΠΗ Καβάλας.

Επαγγελματική δραστηριότητα
1978 εργάζεται ως  μουσικός,  ως  πιανίστας  κιθαρίστας  και τραγουδιστής έχοντας συνεργασίες σε γνωστά νυχτερινά καταστήματα κοντά σε μεγάλα ονόματα του χώρου.
Διατηρεί επιχείρηση ενδυμάτων.
Δημοσιογραφεί  σε  εφημερίδες στην Καβάλα.
1988 Διευθυντής του ιδιωτικού Ραδιοσταθμού ΡΑΔΙΟ ΕΝΑ Mακεδονίας στη Καβάλα.
1990-2004 γράφει και παρουσιάζει  στην  τηλεόραση του  ΕNA Channel Mακεδονίας την  τετράωρη  πρωινή καθημερινή  ζωντανή  εκπομπή:Ραντεβού με την Ενημέρωση.
Επίσης   εκπομπές  πολιτιστικού,  καλλιτεχνικού, ιστορικού,θρησκευτικού,  οικονομικού,  πολιτικού περιεχομένου.
Αρθρογραφεί  στην  εβδομαδιαία  εφημερίδα  ΄΄ΑΝΑΛΥΤΗΣ΄΄.
1990-2014 ασχολείται  με  τη μουσική σύνθεση, τη ποίηση  και τη λογοτεχνία.

Δισκογραφία 
Λαϊκή οπερέτα CD  με αναφορά  σε μια  ποιητική  συλλογή του Ανδρίκου Δ.Βέττα που  τυπώθηκε στην  Κωνσταντινούπολη  το  1893 με τίτλο Σένα  τα λέγω πεθερά για να  τα ακούει η νύφη CD 
Απλοί επισκέπτες CD .
Έχει γράψει περισσότερες από  70  συνθέσεις .Κάποιες έγιναν ακροστιχίδες  από το δημοσιογράφο, ιστορικό  ερευνητή  και συγγραφέα Άγγελο Σακκέτο. Τα  δύο  CD και τις  βιντεοκασέτες από  14.000  ώρες  τηλεοπτικών  εκπομπών του τα δώρισε στο  Ιστορικό  και  Λογοτεχνικό  Αρχείο  Καβάλας και έχουν  ψηφιοποιηθεί. Με  συνθέσεις του καλύπτει μουσικά εκδηλώσεις ποικίλου ενδιαφέροντος.

Βιβλία

Αρνούμαι.(2010) Το βιβλίο  την ημέρα της παρουσίασης του στο Αμφιθέατρο της Νομαρχίας Καβάλας πούλησε 108 βιβλία σημειώνοντας ρεκόρ για βιβλιοπαρουσίαση. Στο βιβλίο με ειλικρίνεια και χωρίς δισταγμό αναφέρεται σε θέματα της καθημερινότητας που απασχολούν το σύγχρονο άνθρωπο.  
Είμαι οργισμένος(2013).Βιβλίο στο οποίο εκφράζει την οργή του και την οργή όλων για ότι συμβαίνει
Ερποντας(2014).Βιβλίο γραμμένο για τους έρποντες του περίγυρου,του τόπου,της χώρας.
Το μέλλον μας Δυσοίωνο;  Κι όμως...! Η Άνοιξη θα έρθει. Είναι στο χέρι σου.- (2016) εκδόσεις Σταθμός

Διακρίσεις
Τιμήθηκε για τη προσφορά του στη τέχνη ,στη δημοσιογραφία και στη κοινωνία από διάφορους φορείς.Μεταξύ άλλων έλαβε το Αριστείο Προσφοράς 2010 και είναι επίτιμο μέλος του Ροταριανού Ομίλου Καβάλας.Προλόγους στα βιβλία του Γρηγόρη Χρηστίδη έχουν γράψει ο συνθέτης Λάκης Χαλκιάς,ο ιστορικός τέχνης Λεόντιος Πετμεζάς,ο συγγραφέας Χάρης Τσιρκινίδης,η κοινωνιολόγος Χρύσα Τσελέπη, Γιώργος Καρανίκας και αλλοι.

Οικογενειακή κατάσταση
Ήταν παντρεμένος με την Ιουλία Γιαννακούλια .Έχει δύο κόρες και δύο εγγονές.

Εξωτερικοί σύνδεσμοι
http://www.ianos.gr/eshop/sigrafeas/xristidis-grigoris/0113011/
http://www1.rizospastis.gr/storyPlain.do?id=2210769&action=print
http://www.k-tipos.gr/ktipos/detail.php?ID=29611
http://www.kavalanet.gr/enimerosi/news_static/1232662071.php
https://web.archive.org/web/20150426133404/http://www.sakketosaggelos.gr/Article/5006/
https://web.archive.org/web/20131208162323/http://www.videotex.gr/%ce%b3%cf%81-%cf%87%cf%81%ce%b7%cf%83%cf%84%ce%af%cf%86%ce%b7%cf%82-%cf%80%cf%81%ce%bf%ce%b5%ce%ba%ce%bb%ce%bf%ce%b3%ce%b9%ce%ba%ce%ae-%cf%83%ce%ba%cf%8d%ce%bb%ce%b5%cf%85%cf%83%ce%b7-%ce%b7-%ce%b5/
http://www.filologikos-istotopos.gr/.../parousiasi-tou-neou-vivliou-erpontas-tou-grigori-christi...
http://www.kavalanews.gr/4236-neo-vivlio-grigori-hristidi-paroysiazetai-deytera-44.html
https://web.archive.org/web/20131231034438/http://www.videotex.gr/%CE%B5%CE%B9%CE%BC%CE%B1%CE%B9-%CE%BF%CF%81%CE%B3%CE%B9%CF%83%CE%BC%CE%B5%CE%BD%CE%BF%CF%83-%CF%84%CE%BF%CF%85-%CE%B3%CF%81%CE%B7%CE%B3%CF%8C%CF%81%CE%B7-%CF%87%CF%81%CE%B7%CF%83%CF%84%CE%AF%CE%B4/
http://www.independent.gr/.../1773-συνέντευξη-με-τον-ιστορικό-τέχνης-λεόντιο-πετμεζά
http://www.ipaideia.gr/eidhseis/parousiasi-tou-neou-vivliou-erpontas-tou-grigori-xristidi.htm
http://www.palo.gr/makedonia-nea/o-grigoris-xristidis-xaraktirizei-ton-simitsi.../4954004/
https://web.archive.org/web/20160316064148/http://ilak.org/shop/index.php?categoryID=9

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα